19/07/2019 | Administración LocalMunicipal
Rianxo
Secretaría
R. A. nº 641/2019, composición, competencias e periodicidade XGL Corporación 2019-2023

Con data 09 de xullo de 2019, dítase a Resolución de Alcaldía Nº 641/2019, que transcrita literalmente di: Unha vez celebradas as Eleccións Locais o pasado día 26 de maio, e constituído o novo Concello, o 15 de xuño, resulta necesario proceder ao establecemento da nova organización municipal, en particular, á constitución da Xunta de Goberno Local, no exercicio da potestade de autoorganización que, o artigo 4.1. a) da Lei 7/1985, de 2 de abril, Reguladora das Bases de Réxime Local, recoñece a esta Entidade. Conforme ao disposto no artigo 20 da Lei de Bases de Réxime Local, os municipios con mais de cinco mil habitantes contarán como órgano necesario coa denominada Xunta de Goberno Local. Dito órgano integrase polo Alcalde e un número de concelleiros non superior a un tercio do número legal (actualmente 17), sendo nomeados e separados libremente pola Alcaldía, tendo en conta que as súas funcións son as de asistencia ao Alcalde no uso das súas atribucións e o exercizo daquelas atribucións que o Alcalde ou outro órgano municipal lle delegue, amén das que lle puideran atribuír directamente as leis (artigo 23 da lei 7/1985, e 52 e 53 do RD.2568/1986). As atribucións que se deleguen na Xunta de Goberno Local exerceranse de conformidade co previsto nos artigos 114 a 118 do RD.2568/1986. Polo exposto, e vistas as atribucións que corresponden á Alcaldía segundo o artigo 21 da Lei 7/1985, así como os concordantes da Lei 5/1997, de Administración Local de Galicia, o RD.781/1986, polo que se aproba o Texto Refundido de disposicións legais vixentes en materia de Réxime local, o RD.2568/1986 xa mencionado, en tanto non foran afectados polas modificacións efectuadas na Lei 7/1985, e demais normativa básica vixente, considerando unicamente aquelas atribucións e facultades delegables, esta Alcaldía no exercizo da competencia que lle outorga o artigo 44 do RD.2568/1986, e tendo en conta así mesmo a necesidade de determinar o réxime de sesión de dito órgano, Revogar as Resolucións da Alcaldía nº 377/2015, do dia 06 de xullo, pola que se determinaba a composición e competencias da Xunta de Goberno Local, a súa modificación por Resolución nº 552/2015, do 15 de outubro e por Resolución nº 505/2016 de 19 de outubro, no tocantes ás competencias e calquera outra resolución anterior relativa á composición e competencias da XGL. Nomear membros da Xunta de Goberno Local do Concello de Rianxo ás/aos seguintes Concelleiras/os: – Ana Petra Requerey Macsim. – Evelyn Cristina Illaro Sanchez Guardamino. – Ana Maria Luz Sandra Asuncion Chocan Fanlo. – Sofia Victoria Martinez de Aguirre Gizzi. – Eugenio Antonio Cincunegui Artigau. A Xunta de Goberno Local estará integrada polo Alcalde, que exercerá a Presidencia, e as/os Concelleiras/os antes mencionados. Delegar na Xunta de Goberno Local, as seguintes atribucións delegables desta Alcaldía: A) EN MATERIA DE URBANISMO E LICENZAS: A.1.- A resolución sobor da aprobación dos instrumentos de planeamento de desenvolvemento do planeamento xeral non expresamente atribuídas ó Pleno así como a dos instrumentos de xestión urbanística e dos proxectos de urbanización. A. 2.- As resolucións relativas aos expedientes urbanísticos de licencias previstas no artigo 142 da Lei 2/2016 de 10 de febreiro do Solo de Galicia ( non inclúe os expedientes de reposición da legalidade, os sancionadores e caducidade destes/as). Asemade darase conta das comunicacións previas verificadas en materia urbanística e das denuncias ou informes de inspección respecto daquelas non comunicadas ou autorizadas, de se-lo caso. A. 3.- A emisión de informe nos procedementos para a tramitación da autorización no solo rústico e outros informes que determine a normativa sectorial a expedir pola corporación e que non están atribuídos expresamente a outro órgano, relativos a temas urbanísticos ou medioambientais. A.4. A aprobación do proxecto da actividade promovida polo concello cando precise de comunicación previa ou licenza ( artigo 30 da Lei 9/2013) Tamén darase conta das comunicacións previas e de declaracións responsables verificadas en materia de apertura de establecementos e exercicio de actividades. A. 5.- A autorización de espectáculos públicos e actividades recreativas, agás no referente a bailes e verbenas populares. A. 6.- Autorización de instalacións varias en vía ou terreos públicos municipais (como por exemplo: quioscos, circos,.) A.7.- Acordos de execución polo concello de obras menores ou reposición de servizos a instancia de particulares. A. 8- A transmisión da tramitación de licenzas, autorizacións e comunicacións previas que procedan legalmente sempre e cando non se trate dunha simple toma de razón nos expedientes mencionados neste apartado. B.1.- Aprobación de bases específicas reguladoras de concesión de subvencións en réxime de concorrencia e dos convenios de colaboración no caso de subvencións nominativas, a concesión de subvencións e a aprobación das contas xustificativas presentadas. Exceptúanse as axudas de emerxencia social. B.2.- Constitución de anticipos de caixa fixa. Aprobación, no seu caso, das contas xustificativas presentadas; aprobación da reposición de fondos ou cancelación do anticipo. B.3.- Acordos relativos a cancelación de avais ou devolución de avais ou fianzas constituídas ou ingresadas a favor do Concello. CB.4.- Aprobación de padróns, matrículas e listas cobratorias de impostos municipais, taxas e prezos públicos. B.5.- Aprobación de liquidacións provisionais e definitivas de impostos municipais, taxas e prezos públicos que teñan o seu orixe en expedientes dos que a competencia corresponda a Xunta de Goberno Local. B.6- Concesión de beneficios fiscais (exencións, bonificacións,.). B.7.- Concesións de aprazamento e fraccionamento para o pago das débedas tributarias B.8.- Resolución de expedientes de devolución de ingresos indebidos. C.1.- Acordar o inicio do expediente de selección de persoal laboral temporal coa xustificación da necesidade. C.2. Aprobación das bases das probas para selección de persoal e a súa convocatoria. C.3.- Concesión de anticipos ao persoal. C.4.- Aprobar o recoñecemento do primeiro trienio ao persoal municipal, así como o recoñecemento de servizos previos, no seu caso. C.5.- Aprobación de gratificacións por traballos realizados fora da xornada laboral do persoal funcionario e horas extraordinarias do persoal laboral, previamente autorizadas polo responsable do servizo co visto bo do concelleiro da área. Outorgamento de complementos de produtividade previa xustificación polo concelleiro da área 1.- Autorización para a sinatura de convenios cando se instrumenten ao seu través subvencións de calquera entidade pública ou privada, na que a competencia non estea atribuída por Lei a outro órgano.2.- A solicitude de delegación de competencias para contratar obras ou servizos da competencia da Alcaldía efectuadas a outras Administracións Públicas.3.- Resolución dos expedientes de responsabilidade patrimonial incoados contra o concello.4.- Dación de conta da recepción das comunicacións de demandas en vía xudicial interpostas contra o Concello e sentenzas ditadas. Estas delegacións son sen prexuízo das dacións de conta que procedan ante a Xunta de Goberno Local, especialmente a recepción das comunicacións de demandas en vía xudicial interpostas contra o Concello, e sentenzas ditadas. Así mesmo, relación de comunicacións previas e declaracións responsables en materia de apertura de establecementos e exercizo de actividades recibidas, ou denuncias ou informes de inspección respecto daquelas non comunicadas, declaradas ou autorizadas, de se-lo caso. O réxime xurídico da presente delegación será o previsto con carácter xeral nos artigos 114 a 118 do Real Decreto 2568/1986 de 28 de novembro, polo que se aproba o Regulamento de organización, funcionamento, e réxime xurídico das Entidades Locais, correspondendo así ao órgano delegante ( a Alcaldía) a resolución dos recursos de reposición que se plantexen contra os actos dictados pola Xunta de Goberno Local en exercicio das atribucións conferidas por delegación. A Xunta de Goberno Local celebrará sesión constitutiva no prazo de 10 dias hábiles, de acordo co disposto no artigo 112 do ROF. Na mesma sesión deberase aceptar por dito órgano a delegación das atribucións aquí efectuadas. A Xunta de Goberno celebrará as súas sesións ordinarias, o 1º e 3º xoves de cada mes, ás 14:00 horas, nas dependencias do Concello, polo tanto, con periodicidade quincenal, previa convocatoria ao efecto realizada por esta Alcaldía, sendo unha hora despois de non existir quórum suficiente de maioría absoluta na primeira convocatoria (Alcaldía e 3 membros), bastando a presenza de 1/3 dos membros na segunda. As sesións da Xunta de Goberno Local que coincidan no mes de agosto, Semana Santa e Nadal, como consecuencia dos períodos vacacionais, poderán ser alteradas cando isto non menoscabe a xestión dos asuntos municipais. Así mesmo, a Alcaldía poderá pospoñer ou avanzar a celebración das sesións ordinarias da Xunta de Goberno Local, dentro da mesma semana da súa celebración, cando o día fixado sexa festivo. A presente resolución surtirá efecto dende o día seguinte da súa data, sen perxuizo da súa preceptiva publicación no Boletín Oficial da Provincia, asi como na sede electrónica do Concello, e notificarase os membros da Xunta de Goberno Local aos efectos do previsto no artigo 114 do ROF. Da presente resolución darase conta ao Pleno na sesión extraordinaria que se convoque para dar cumprimento ao previsto no art.38 do Regulamento de Organización, Funcionamento e Réxime Xurídico das Entidades Locais, asi como traslado expreso do mesmo aos Departamentos municipais directamente afectados aos efectos oportunos ( Intervención, Tesourería, Urbanismo, Emprego), sen perxuízo doutras comunicacións que a tal fin se estimen oportunas. En Rianxo a 16 de xullo de 2019 O alcalde, Adolfo Muíños Sánchez